CELEX: 32022D0028
Language: ro
Date: 2022-01-10 00:00:00
Title: Decizia de punere în aplicare (UE) 2022/28 a Comisiei din 10 ianuarie 2022 privind anumite măsuri de urgență provizorii vizând pesta porcină africană din Italia [notificată cu numărul C(2022) 157] (Numai textul în limba italiană este autentic) (Text cu relevanță pentru SEE)

11.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 6/11
               
            
         DECIZIA DE PUNERE ÎN APLICARE (UE) 2022/28 A COMISIEI
         din 10 ianuarie 2022
         privind anumite măsuri de urgență provizorii vizând pesta porcină africană din Italia
         
            
               [notificată cu numărul C(2022) 157]
            
         
         (Numai textul în limba italiană este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 259 alineatul (2),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează efectivele de porcine deținute și sălbatice și poate avea un impact puternic asupra efectivelor de animale în cauză și asupra rentabilității creșterii acestora, cauzând perturbări ale circulației transporturilor acestor animale și ale produselor obținute de la animalele respective în interiorul Uniunii, precum și ale exporturilor către țări terțe.
                  
               
                     (2)
                  
                  
                     În cazul apariției unui focar de pestă porcină africană la porcine sălbatice, există un risc grav de răspândire a bolii la alte porcine sălbatice și la unități de porcine deținute.
                  
               
                     (3)
                  
                  
                     Regulamentul delegat (UE) 2020/687 al Comisiei (2) completează normele privind combaterea bolilor listate menționate la articolul 9 alineatul (1) literele (a), (b) și (c) din Regulamentul (UE) 2016/429 și definite ca boli de categoria A, B și C în Regulamentul de punere în aplicare (UE) 2018/1882 al Comisiei (3). În special, articolele 63-66 din Regulamentul delegat (UE) 2020/687 prevăd anumite măsuri care trebuie luate în cazul confirmării oficiale a unui focar al unei boli de categoria A la animale sălbatice, inclusiv pesta porcină africană la porcine sălbatice. Mai concret, aceste dispoziții prevăd stabilirea unei zone infectate și a unor interdicții privind circulația animalelor sălbatice din speciile listate și a produselor de origine animală provenind de la acestea.
                  
               
                     (4)
                  
                  
                     Regulamentul de punere în aplicare (UE) 2021/605 al Comisiei (4) stabilește măsuri speciale de combatere a pestei porcine africane. În special, în situația apariției unui focar al bolii respective la porcine sălbatice într-o zonă dintr-un stat membru, articolul 3 litera (b) din respectivul regulament de punere în aplicare prevede stabilirea unei zone infectate în conformitate cu articolul 63 din Regulamentul delegat (UE) 2020/687. În plus, articolul 6 din regulamentul de punere în aplicare respectiv prevede că acea zonă trebuie listată ca zonă de restricții de categoria II în partea II din anexa I la regulamentul menționat și că zona infectată, stabilită în conformitate cu articolul 63 din Regulamentul delegat (UE) 2020/687, trebuie modificată fără întârziere pentru a include cel puțin zona de restricții de categoria II. Măsurile speciale de combatere a pestei porcine africane stabilite în Regulamentul de punere în aplicare (UE) 2021/605 includ, printre altele, interdicții privind circulația transporturilor de porcine deținute în zonele de restricții de categoria II și de produse obținute de la acestea în afara acelor zone de restricții.
                  
               
                     (5)
                  
                  
                     Italia a informat Comisia în legătură cu actuala situație a pestei porcine africane de pe teritoriul său, în urma apariției unui focar al bolii respective la porcine sălbatice în regiunea Piemonte, confirmat la 6 ianuarie 2022. În consecință, autoritatea competentă din respectivul stat membru are obligația de a stabili o zonă infectată în conformitate cu Regulamentul delegat (UE) 2020/687 și cu Regulamentul de punere în aplicare (UE) 2021/605.
                  
               
                     (6)
                  
                  
                     Pentru a se preveni orice fel de perturbări inutile ale comerțului în Uniune și pentru a se evita impunerea de către țări terțe a unor bariere nejustificate în calea comerțului, este necesar să se identifice la nivelul Uniunii zona infectată pentru pesta porcină africană în Italia, în colaborare cu statul membru respectiv.
                  
               
                     (7)
                  
                  
                     Pentru a se împiedica răspândirea suplimentară a pestei porcine africane, până la listarea zonei din Italia afectate de focarul recent ca zonă de restricții de categoria II în partea II din anexa I la Regulamentul de punere în aplicare (UE) 2021/605, măsurile speciale de combatere a pestei porcine africane prevăzute în acesta, care se aplică circulației transporturilor de porcine deținute în zonele de restricții de categoria II și de produse obținute de la acestea în afara acestor zone, trebuie să se aplice și circulației transporturilor respective din zona infectată stabilită de Italia în urma acestui focar recent, pe lângă măsurile stabilite la articolele 63-66 din Regulamentul delegat (UE) 2020/687.
                  
               
                     (8)
                  
                  
                     Prin urmare, zona infectată în cauză trebuie listată în anexa la prezenta decizie și trebuie să facă obiectul măsurilor speciale de combatere a pestei porcine africane care se aplică zonelor de restricții de categoria II stabilite în Regulamentul de punere în aplicare (UE) 2021/605. Datorită însă acestei noi situații epidemiologice legate de pesta porcină africană și ținând seama de riscul sporit imediat de răspândire suplimentară a bolii, nu trebuie autorizată circulația transporturilor de porcine deținute și de produse obținute de la acestea către alte state membre și către țări terțe dinspre zona infectată, în conformitate regulamentul de punere în aplicare menționat. Durata acestei zonări trebuie de asemenea stabilită în prezenta decizie.
                  
               
                     (9)
                  
                  
                     În consecință, pentru a se reduce riscurile care decurg din focarul de pestă porcină africană izbucnit recent la porcinele sălbatice în Italia, nu trebuie autorizată de către Italia circulația către alte state membre și către țări terțe a transporturilor de porcine deținute în zona infectată și de produse obținute de la acestea până la data expirării prezentei decizii.
                  
               
                     (10)
                  
                  
                     Având în vedere caracterul urgent al situației epidemiologice din Uniune în ceea ce privește răspândirea pestei porcine africane, este important ca măsurile prevăzute în prezenta decizie de punere în aplicare să se aplice cât mai curând posibil.
                  
               
                     (11)
                  
                  
                     Prin urmare, până la avizul Comitetului permanent pentru plante, animale, produse alimentare și hrană pentru animale, zona infectată din Italia trebuie stabilită imediat și trebuie listată în anexa la prezenta decizie și trebuie totodată stabilită durata zonării respective.
                  
               
                     (12)
                  
                  
                     Prezenta decizie se revizuiește în cadrul următoarei reuniuni a Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Italia se asigură că autoritatea competentă din acest stat membru stabilește imediat o zonă infectată pentru pesta porcină africană, în conformitate cu articolul 63 din Regulamentul delegat (UE) 2020/687 și cu articolul 3 litera (b) din Regulamentul de punere în aplicare (UE) 2021/605 și că această zonă cuprinde cel puțin zonele listate în anexa la prezenta decizie.
         
         
            Articolul 2
            Italia se asigură că măsurile speciale de combatere a pestei porcine africane aplicabile zonelor de restricții de categoria II stabilite în Regulamentul de punere în aplicare (UE) 2021/605 se aplică în zonele listate ca zonă infectată în anexa la prezenta decizie, pe lângă măsurile prevăzute la articolele 63-66 din Regulamentul delegat (UE) 2020/687.
         
         
            Articolul 3
            Italia se asigură că transporturile de porcine deținute în zonele listate ca zonă infectată în anexă și de produse obținute de la acestea nu sunt autorizate pentru a circula către alte state membre și către țări terțe.
         
         
            Articolul 4
            Prezenta decizie se aplică până la 7 aprilie 2022.
         
         
            Articolul 5
            Prezenta decizie se adresează Italiei.
         
         
            Adoptată la Bruxelles, 10 ianuarie 2022.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 84, 31.3.2016, p. 1.
         
            (2)  Regulamentul delegat (UE) 2020/687 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele de prevenire și control al anumitor boli listate (JO L 174, 3.6.2020, p. 64).
         
            (3)  Regulamentul de punere în aplicare (UE) 2018/1882 al Comisiei din 3 decembrie 2018 privind aplicarea anumitor norme de prevenire și control al bolilor în cazul categoriilor de boli listate și de stabilire a unei liste a speciilor și a grupurilor de specii care prezintă un risc considerabil de răspândire a bolilor listate respective (JO L 308, 4.12.2018, p. 21).
         
            (4)  Regulamentul de punere în aplicare (UE) 2021/605 al Comisiei din 7 aprilie 2021 de stabilire a măsurilor speciale de combatere a pestei porcine africane (JO L 129, 15.4.2021, p. 1).
      
      
         
            ANEXĂ
            
                        Zone stabilite ca fiind zona infectată din Italia menționată la articolul 1
                     
                     
                        Data până la care se aplică
                     
                  
                        Zona afectată din regiunea Piemonte include următoarele localități din provincia Alessandria: Montaldeo, Molare, Parodi Ligure, Cremolino, Gavi, Cassinelle, Cartosio, Acqui Terme, Arquata Scrivia, Bosio, Castelletto D’Orba, Morbello, Silvano D’Orba, Rocca Grimalda, San Cristoforo, Carpeneto, Visone, Voltaggio, Tagliolo Monferrato, Trisobbio, Strevi, Grognardo, Cavatore, Prasco, Ponzone, Lerma, Fraconalto, Morsasco, Montaldo, Bormida, Melazzo, Mornese, Orsara Bormida, Ovada, Casaleggio Boiro, Belforte, Monferrato, Carrosio, Mongiardino Ligure (8,72743143861598 - 44,66586866952670
                        8,59096726302438 - 44,57435395353490
                        8,75896336772026 - 44,67223782936240
                        8,57568502491472 - 44,63214498530620
                        8,81478031361033 - 44,68806247709180
                        8,55652874515147 - 44,57812296857710
                        8,42328778652507 - 44,59475249111450
                        8,46360750191520 - 44,68011546896980
                        8,88874777891277 - 44,67031750803820
                        8,78397023610347 - 44,57487653499660
                        8,70849659300505 - 44,68822313714590
                        8,52095609681052 - 44,59574712770110
                        8,67847355085801 - 44,67598286220460
                        8,64417289489248 - 44,68543047716730
                        8,74631123216426 - 44,69512008136360
                        8,61562007223858 - 44,69190602382560
                        8,50824775878796 - 44,65464001092950
                        8,84535265104008 - 44,60267033001400
                        8,69624966113450 - 44,61254452732950
                        8,58674249319950 - 44,65976966415050
                        8,52072973753048 - 44,69823396728840
                        8,49447544395196 - 44,62722764850570
                        8,45727278876742 - 44,63089265969160
                        8,53922967163181 - 44,64350156328750
                        8,49367163633172 - 44,55338822789150
                        8,71846974527489 - 44,62638068750350
                        8,89386001136932 - 44,58440010916580
                        8,54911684802305 - 44,66663867866640
                        8,59226750751732 - 44,69638794728860
                        8,42129291950308 - 44,63969537998470
                        8,75930326899722 - 44,62691881543910
                        8,56473539819401 - 44,68789339467210
                        8,63740139277921 - 44,62434812841120
                        8,74075623908678 - 44,61246848769640
                        8,67002201159106 - 44,60550700085100
                        8,83736482027039 - 44,65619000581520
                        9,07255271598525 - 44,64185166864540)
                        Zona afectată din regiunea Liguria include următoarele localități din provinciile Genova și Savona: Genova, Masone, Campo Ligure, Mignanego, Rossiglione, Tiglieto, Ceranesi, Ronco Scrivia, Isola Del Cantone, Mele, Arenzano, Cogoleto, Campomorone, Busalla, Serra Riccò, Casella, Vobbia, Sant'Olcese, Savignone, Crocefieschi
                        (8,89334755666611 - 44,44190547215230
                        8,72187072459182 - 44,50202491949630
                        8,71098122547952 - 44,53265041525070
                        8,92005141205065 - 44,54376466069300
                        8,66319545541929 - 44,55618355383190
                        8,62116724861755 - 44,51375313303110
                        8,84168896064697 - 44,50558661644810
                        8,94455916421254 - 44,60591625352020
                        8,96292020330127 - 44,64550266645310
                        8,74668355712525 - 44,47140693595360
                        8,66736813999132 - 44,42141788217480
                        8,62185559483775 - 44,40833401227560
                        8,86276300281878 - 44,53751326563280
                        8,97012668135178 - 44,58419241630730
                        8,94661631372455 - 44,51422708949270
                        8,99713109929649 - 44,53346779043700
                        9,06161049957354 - 44,60168741199910
                        8,96002195224501 - 44,48295317055980
                        8,98918970809976 - 44,55703078598340
                        9,02466149981014 - 44,58527677522000)
                        Savona Province: Celle Ligure, Sassello, Urbe, Varazze Stella
                        (8,53655461135511 - 44,35287070993200
                        8,53174317384035 - 44,46875575698000
                        8,62192644453145 - 44,48230207013960
                        8,56797081202658 - 44,39381081934480
                        8,49665184874500 - 44,40170929565530)
                     
                     
                        7 aprilie 2022